

Οΐ9ίΙΛ!5^9η0£) \ 

ΤΐΊβοϋοΓΟβ ΜουΓπιη 
03ΐβ; 2007 . 08 . 21 ^: 47:44 
ΕΕ3Τ 
Ρβ38θπ: 3ίΒ1Βα ΡΟΡ 
(θΓπΟβΰα0<)5 I 
ι_ο^^ι^οη: ΕϋιπίΚο 

Τνρο9Γ3Γίο 


4219 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 198 

23 Αυγούστου 2007 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 155 
Ίδρυση Ερευνητικού Πανεπιστημιακού Ινστιτούτου με 
την επωνυμία «Ινστιτούτο Έρευνας Βυζαντινού Πολι¬ 
τισμού» 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις των παρ. 2 και 9 του άρθρου 17 του 
V. 2083 1992, «Εκσυγχρονισμός της Ανωτάτης Εκπαίδευ¬ 
σης» (Α' 159) και τις παρ. 4 του άρθρου 7 του ν.2158/1993 
(Α' 109) με το οποίο συμπληρώθηκε το άρθρο 17 του 
V. 2083/1992. 

2) Τη διάταξη του άρθρου 6 παρ. 4 εδάφ. δ’ του 
V. 1268/1982 «Για τη δομή και λειτουργία των ΑΕΙ» (ΦΕΚ 
Κ 119) 

3) Τη διάταξη της παρ. 2 του άρθρου 3 του π.δ. 13/2000 
«Ίδρυση Πανεπιστημίου Πελοπόννησου» (ΦΕΚ Α' 12), όπως 
η παράγραφος αυτή έχει τροποποιηθεί με την παρ. 2 του 
άρθρου 1 του π.δ. 323/2001 (ΦΕΚ Α' 218). 

4) Τη διάταξη του άρθρου 6 του π.δ. 118/2003 «Ιδρυση 
Σχολών και Τμημάτων στο Πανεπιστήμιο Πελοποννήσου» 
(ΦΕΚ Α' 102/5.5.2003) 

5) Την υπ’ αριθμ. 37876/ΣΤ5 (ΦΕΚ 608/26.4.2004) κοινή 
απόφαση του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτήτων 
Υφυπουργών του Υπουργείου Εθνικής Παιδείας και Θρη¬ 
σκευμάτων». 

6) Την υπ’ αριθμ. 37930/ΔΙΟΕ1264/14.10.2005 (ΦΕΚ 1432/ 
Β'/14.10.2005) κοινή απόφαση του Πρωθυπουργού και του 
Υπουργού Οικονομίας και Οικονομικών «Καθορισμός αρ¬ 
μοδιοτήτων των Υφυπουργών Οικονομίας και Οικονομι¬ 
κών», όπως τροποποιήθηκε με την υπ’ αριθμ. 5733/ΔΙΟΕ 
179/13.2.2006 (Β' 204) όμοια απόφαση. 

7) Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα που κωδι- 
κοποιήθηκε με το άρθρο πρώτο του π.δ. 63/2005 (Α' 98). 

8) Την πρόταση της προσωρινής Γ ενικής Συνέλευσης του 
Τμήματος Ιστορίας, Αρχαιολογίας και Διαχείρισης Πολιτι¬ 
σμικών Αγαθών της Σχολής Ανθρωπιστικών Επιστημών και 
Πολιτισμικών Σπουδών του Πανεπιστημίου Πελοποννήσου 
(συνεδρία 5.8.2005). 

9) Την πρόταση της προσωρινής Γ ενικής Συνέλευσης του 
Τμήματος Φιλολογίας του Πανεπιστημίου Πελοποννήσου 
(συνεδρία 6.8.2005). 

10) Την εισήγηση της Διοικούσας Επιτροπής του Πα¬ 
νεπιστημίου Πελοποννήσου (συνεδρίες 29.8.2005 και 
21.7.2006). 

11) Το γεγονός ότι το Διαπανεπιστημιακό Συμβούλιο 
Έρευνας δεν διατύπωσε τη γνώμη του, αν και του ζητή¬ 


θηκε με το υπ’ αριθμ. 104853/Β7/10.10.2006 έγγραφο του 
Υπουργείου Εθνικής Παιδείας και Θρησκευμάτων και ότι 
έχει παρέλθει άπρακτος η προθεσμία του άρθρου 50 παρ. 
3 του V. 1268/1982 (ΦΕΚ 87 τ.Α'), η οποία εφαρμόζεται και 
για την ίδρυση Ε.Π.Ι. σύμφωνα με τη διάταξη της παρ. 17 
του άρθρου 28 του ν. 2083/1992. 

12) Το γεγονός ότι από τις διατάξεις του παρόντος 
διατάγματος προκαλούνται οι εξής δαπάνες: 

α) Δαπάνη αρχικής εγκατάστασης και υλικοτεχνι- 
κής υποδομής ποσού 1.960.000 € η οποία θα καλυφθεί 
ως προς μεν το ποσά των 1.500.000 ευρώ απά τον 
προϋπολογισμό δημοσίων επενδύσεων του ΥΠ.Ε.Π.Θ. 
(ν.δ. 2957/1954), κατά δε τα λοιπά, από τον τακτικό προϋ¬ 
πολογισμό του ΥΠ.Ε.Π.Θ. με επιβάρυνση της πίστωσης του 
ΚΑΕ 2519 του φορέα 19-250. 

β) Ετησίως και για μία πενταετία δαπάνη ύψους 388.000 
€ για το κόστος λειτουργίας η οποία θα καλύπτεται ως 
προς μεν το ποσό των 150.000 € από τη Γ ενική Γ ραμματεία 
Έρευνας και Τεχνολογίας (Ειδ. Φ. 35-130), κατά δε τα λοιπά 
από τον τακτικό προϋπολογισμό του ΥΠ.Ε.Π.Θ. με επιβάρυν¬ 
ση του ΚΑΕ 2519 του φορέα 19-250 και από άλλες πηγές 
κατά τα οριζόμενα στο άρθρο 7. Ειδικά για το πρώτο έτος 
λειτουργίας, το ύψος της δαπάνης θα ανέλθει στο ποσό 
των 200.000 € και θα καλύπτεται κατά τα ανωτέρω. Προ- 
καλείται επίσης ενδεχόμενη δαπάνη από την κατάρτιση 
και εκτέλεση ερευνητικών προγραμμάτων, τη διοργάνωση 
σεμιναρίων, συνεδρίων και λοιπών επιστημονικών εκδηλώ¬ 
σεων, η οποία εξαρτάται από πραγματικά γεγονότα και 
δεν μπορεί να προσδιοριστεί, θα καλύπτεται δε από τον 
προϋπολογισμό του ιδρυόμενου Ινστιτούτου. 

11) Την υπ’ αριθμ. 130/ 2007 γνωμοδότηση του Συμβου¬ 
λίου Επικρατείας, ύστερα από πρόταση των Υφυπουργών 
Οικονομίας και Οικονομικών και Εθνικής Παιδείας και Θρη¬ 
σκευμάτων, αποφασίζουμε: 

Άρθρο 1 

Ίδρυση - μορφή - επωνυμία - έδρα - 
φορείς συνεργασίας - σφραγίδα 

1. Ιδρύεται, στο πλαίσιο του Πανεπιστημίου Πελοποννή¬ 
σου και, ειδικότερα, των Τμημάτων Ιστορίας, Αρχαιολογίας 
και Διαχείρισης Πολιτισμικών Αγαθών και Φιλολογίας της 
Σχολής Ανθρωπιστικών Επιστημών και Πολιτισμικών Σπου¬ 
δών του Πανεπιστημίου αυτού. Νομικό Πρόσωπο Ιδιωτικού 
Δικαίου μη κερδοσκοπικού χαρακτήρα με την επωνυμία 
Ινστιτούτο Έρευνας Βυζαντινού Πολιτισμού (ΙΝ.Ε.ΒΥ.Π.) και 
έδρα τον Μυστρά. Για τις σχέσεις του με την αλλοδαπή 
το Ινστιτούτο χρησιμοποιεί την επωνυμία του σε ξένη 
γλώσσα. 

2. Το Ινστιτούτο συνεργάζεται με τη Γ ενική Γ ραμματεία 
Έρευνας και Τεχνολογίας. (Γ.Γ.Ε.Τ.). Επίσης μπορεί να συ¬ 
νεργάζεται με ακαδημαϊκά Ιδρύματα, Κέντρα και Ινστιτού- 

τα της ημεδαπής και αλλοδαπής εφόσον έχουν ίδιους ή 
παρεμφερείς σκοπούς καθώς και με φορείς του δημοσίου 
ή του ιδιωτικού τομέα. 

3. Το Ινστιτούτο έχει σφραγίδα στρογγυλή, στο επάνω 
τμήμα της οποίας φέρει κυκλικά την ένδειξη «Πανεπιστήμιο 
Πελοποννήσου», στο κατώτερο τμήμα την ένδειξη «Ινστι¬ 
τούτο Έρευνας Βυζαντινού Πολιτισμού» και στο κέντρο 
προσωπογραφία του Αυτοκράτορα Κωνσταντίνου Παλαι- 
ολόγου από χειρόγραφο του 15ου αιώνα. 

Άρθρο 2 

Εποπτεία 

Το Ινστιτούτο δεν ανήκει στο δημόσιο τομέα, έχει διοι¬ 
κητική και οικονομική αυτοτέλεια και εποπτεύεται από το 
Υπουργείο Εθνικής Παιδείας και Θρησκευμάτων. Η επο¬ 
πτεία περιλαμβάνει οικονομικό και διαχειριστικό έλεγχο, 
καθώς και έλεγχο της νομιμότητας των πράξεων των ορ¬ 
γάνων διοίκησης. 

Άρθρο 3 

Αντικείμενο - Σκοπός 

1. Σκοπός του Ινστιτούτου είναι: 

α) Να διεξάγει έρευνα στους τομείς της Βυζαντινής Αρ¬ 
χαιολογίας και Τέχνης, Βυζαντινής Ιστορίας, Βυζαντινής 
Φιλολογίας και Φιλοσοφίας, καθώς και της αναπτύξεως 
των Επιστημών και του Δικαίου κατά τη διάρκεια της Βυ¬ 
ζαντινής περιόδου, ιδίως στην περιοχή της Λακωνίας και 
γενικότερα της Πελοποννήσου. 

β) Να προωθεί την έρευνα σε διεθνές επίπεδο και τη 
συνεργασία με συναφείς φορείς στην Ελλάδα και το εξω¬ 
τερικό. 

γ) Να αποτελέσει κέντρο εκπαίδευσης μεταπτυχιακών 
φοιτητών των προαναφερθέντων Τμημάτων του Πανεπι¬ 
στημίου Πελοποννήσου και άλλων ομοειδών Τμημάτων 
Πανεπιστημίων της ημεδαπής και αλλοδαπής. Επίσης στο 
Ινστιτούτο μπορεί να εκτελείται μέρος ή και το σύνολο της 
διδακτορικής διατριβής υποψηφίων διδακτάρων. 

δ) Να μελετά τη δημώδη παράδοση κατά τη Βυζαντινή 
και Μεταβυζαντινή περίοδο. 

2. Για την εκπλήρωση του σκοπού του το Ινστιτούτο: 
α) Καταρτίζει και εκτελεί ερευνητικά προγράμματα ή 

μελέτες αυτοτελώς ή σε συνεργασία με άλλους φορείς. 

β) Οργανώνει σεμινάρια, συνέδρια και κάθε φύσεως επι¬ 
στημονικές εκδηλώσεις. 

γ) Δημοσιεύει τα αποτελέσματα των εκτελουμένων ερευ¬ 
νών ή μελετών, πρακτικά συνεδρίων, καθώς και συναφείς 
προς το αντικείμενο του εργασίες. 

δ) Μεριμνά για την προώθηση και διάδοση των αποτελεσμά¬ 
των των διεξαγάμενων ερευνών με κάθε πρόσφορο μέσο. 

ε) Συμβάλλει στη μετεκπαίδευση επιστημόνων από την 
Ελλάδα και το εξωτερικά στους τομείς της δραστηριό- 
τητάς του. 

στ) Στηρίζει τη μεταπτυχιακή εκπαίδευση των Τμημά¬ 
των Ιστορίας - Αρχαιολογίας και Διαχείρισης Πολιτισμι¬ 
κών Αγαθών και Φιλολογίας της Σχολής Ανθρωπιστικών 
Επιστημών και Πολιτισμικών Σπουδών του Πανεπιστημίου 
Πελοποννήσου καθώς και άλλων Τ μημάτων ΆΕΙ που έχουν 
γνωστικά αντικείμενο που σχετίζεται με τους τομείς δρα¬ 
στηριότητας του. 

Άρθρο 4 
Διάρθρωση 

1. Το ΙΝ.Ε.ΒΥ.Π. διαρθρώνεται στα ακάλουθα ερευνητικά 
τμήματα: 

α) Τμήμα Βυζαντινής Αρχαιολογίας και Τέχνης. 
β) Τμήμα Βυζαντινής Ιστορίας. 

γ) Τμήμα Βυζαντινής Φιλολογίας, Φιλοσοφίας και Πα¬ 
λαιογραφίας. 

δ) Τμήμα και Μουσείο Βυζαντινής και Μεταβυζαντινής 
δημώδους παράδοσης. 

ε) Τμήμα Βυζαντινού Πολιτισμού σε σχέση με τον αρχαίο 
και το νεότερο πολιτισμό. 


2. Η υποστήριξη του έργου του Ινστιτούτου γίνεται από 
τις εξής υπηρεσιακές μονάδες: 

α) Υπηρεσία Βιβλιοθήκης-Εκδάσεων. 
β) Υπηρεσία Διοικητικού, 
γ) Υπηρεσία Οικονομικής Διαχείρισης, 
δ) Υπηρεσία Τεχνικής Υποστήριξης. 

3. Οι αρμοδιάτητες που ασκεί η καθεμία απά τις ως άνω 
Υπηρεσίες είναι οι εξής: 

α) Η Υπηρεσία Βιβλιοθήκης-Εκδάσεων χειρίζεται τα θέ¬ 
ματα που αφορούν την οργάνωση και λειτουργία της βιβλι¬ 
οθήκης, την έκδοση των δημοσιευμάτων του Ινστιτούτου 
και την οργάνωση-ενημέρωση του αρχείου αυτού. 

β) Η Υπηρεσία Διοικητικού χειρίζεται τα θέματα αλληλο¬ 
γραφίας, πρωτοκόλλου-αρχείου, φύλαξης και καθαριότη¬ 
τας του Ινστιτούτου, πρόσληψης και εν γένει υπηρεσιακής 
κατάστασης του προσωπικού καθώς και τις μετακινήσεις 
του στο εσωτερικό και το εξωτερικό. 

γ) Η Υπηρεσία Οικονομικής Διαχείρισης μεριμνά για την 
κατάρτιση και εκτέλεση του προϋπολογισμού του Ινστι¬ 
τούτου, για τη διαχείριση των ερευνητικών προγραμμάτων 
και κάθε δαπάνης, για την εκκαθάριση των κάθε φύσεως 
αποδοχών - αμοιβών του προσωπικού, καθώς και για την 
είσπραξη των εσάδων και την προμήθεια των αναγκαίων 
για τη λειτουργία του Ινστιτούτου υλικών και εφοδίων. 

δ) Η Υπηρεσία Τεχνικής Υποστήριξης χειρίζεται όλα τα 
θέματα που αφορούν στην παρακολούθηση της καλής 
λειτουργίας του μηχανολογικού, ηλεκτρολογικού, ηλε¬ 
κτρονικού, υπολογιστικού και λοιπού εξοπλισμού του Ιν¬ 
στιτούτου. 

Άρθρο 5 
Διοίκηση 

1. Το Ινστιτούτο διοικείται από το Διοικητικό Συμβούλιο, 
το Διευθυντή και τον Αναπληρωτή Διευθυντή. 

2. Το Διοικητικό Συμβούλιο αποτελείταί: α) από τον Δι¬ 
ευθυντή του Ινστιτούτου ως Πρόεδρο, β) τρία (3) μέλη 
ΔΕΠ από καθένα από τα Τμήματα Ιστορίας, Αρχαιολογίας 
και Διαχείρισης Πολιτισμικών Αγαθών και Φιλολογίας του 
Πανεπιστημίου Πελοποννήσου εκ των οποίων τα δύο (2) 
ορίζονται από τη Γ.Σ.Ε.Σ. και το τρίτο από τη Σύγκλητο 
γ) δύο (2) ερευνητές που προτείνονται από το σύνολο 
των ερευνητών του Ινστιτούτου και δ) έναν (1) εκπρόσωπο 
της Γ.Γ.Ε.Τ. Σε περίπτωση αδυναμίας ορισμού ερευνητών 
το Διοικητικό Συμβούλιο λειτουργεί νόμιμα και χωρίς την 
παρουσία τους. 

Γ ια τη συγκρότηση του Δ.Σ. εκδίδεται απόφαση του 
Πρύτανη ή του Προέδρου της Διοικούσας Επιτροπής του 
Πανεπιστημίου Πελοποννήσου, η οποία δημοσιεύεται στην 
Εφημερίδα της Κυβερνήσεως. 

3. Η θητεία του Διοικητικού Συμβουλίου είναι τριετής. Εάν 
κατά τη διάρκεια της θητείας του Διοικητικού Συμβουλίου 
παραιτηθεί ή εκλείψει μέλος αυτού, αντικαθίσταται απά 
άλλο μέλος για το υπάλοιπο της θητείας του Δ.Σ.. 

4. Το Διοικητικά Συμβούλιο αποφασίζει για κάθε θέμα 
που αφορά στη διοίκηση και τη λειτουργία του Ινστιτού¬ 
του, στη διαχείριση της περιουσίας και στη διάθεση των 
πάρων του καθώς και για κάθε ενέργεια που σχετίζεται 
με την εκπλήρωση των σκοπών του. 

Ειδικότερα, το Διοικητικό Συμβούλιο: 
α) Χαράζει τη γενική ερευνητική και εκπαιδευτική πολι¬ 
τική του Ινστιτούτου. 

β) Εποπτεύει, ελέγχει και κατευθύνει τις Υπηρεσίες του 
Ινστιτούτου. 

γ) Αποφασίζει την πράσληψη του αναγκαίου προσω¬ 
πικού του Ινστιτούτου, εφάσον υπάρχουν οι αναγκαίες 
πιστώσεις. 

δ) Καθορίζει την οικονομική πολιτική του Ινστιτούτου, 
ε) Αποφασίζει, μετά απά εισήγηση του Διευθυντή το 
πλαίσιο οργάνωσης και λειτουργίας των υπηρεσιών του 
Ινστιτούτου. 

στ) Καταρτίζει και εκδίδει τον Κανόνισμά Λειτουργίας 
του Ινστιτούτου. 

Το Διοικητικό Συμβούλιο, μετά από πρόταση του Διευ¬ 
θυντή, μπορεί να παρέχει γενική ή ειδική εξουσιοδότηση 
εκπροσώπησης τσυ ινστιτούτου σε ένα ή περισσότερα 
μέλη του Διοικητικού Συμβουλίου. 

5.0 Διευθυντής του Ινστιτούτου είναι καθηγητής ή ανα¬ 
πληρωτής καθηγητής ή ομότιμος καθηγητής ενός από τα 
δύο συνεργαζόμενα Τμήματα της Σχολής Ανθρωπιστικών 
Επιστημών και Πολιτισμικών Σπουδών του Πανεπιστημίου 
Πελοποννήσου με πείρα και ενεργό επιστημονική δραστη¬ 
ριότητα στα ίδιο ή συναφές γνωστικό πεδίο με εκείνο του 
Ινστιτούτου και επιστημονικό έργο υψηλής στάθμης και 
διεθνώς αναγνωρισμένο. 

Ο Διευθυντής του Ινστιτούτου: 

α) Εκπροσωπεί το Ινστιτούτο στα Δικαστήρια, στις Αρχές 
και στις σχέσεις του με κάθε τρίτο. 

β) Συγκαλεί το Διοικητικό Συμβούλιο, καταρτίζει την ημε¬ 
ρήσια διάταξη και προεδρεύει των συνεδριών του. 

γ) Συντάσσει το ερευνητικά, εκπαιδευτικό και αναπτυ¬ 
ξιακό πρόγραμμα του Ινστιτούτου και το υποβάλλει για 
έγκριση στσ Δισικητικό Συμβούλιο. 

δ) Φροντίζει για την κατάρτιση του προϋπολογισμού, 
απολογισμού και ισολογισμού και τους υποβάλλει για 
έγκριση στσ Δισικητικό Συμβούλιο. 

ε) Δίνει εντολή για την πληρωμή κάθε δαπάνης. 

στ) Προ'ΐσταται του προσωπικού του Ινστιτούτου. 

ζ) Υπογράφει τα έγγραφα του Ινστιτούτου. 

6.0 αναπληρωτής διευθυντής είναι μέλος ΔΕΠ (καθηγη¬ 
τής ή αναπληρωτής) ή ερευνητής αναγνωρισμένου κύρους 
με διοικητική πείρα και ερευνητική δραστηριάτητα στο ίδιο 
ή συναφές γνωστικό πεδίο με εκείνο του Ινστιτούτου. Ο 
αναπληρωτής Διευθυντής αναπληρώνει το Διευθυντή σε 
περίπτωση κωλύματος. 

7. Ο Διευθυντής και ο Αναπληρωτής Διευθυντής επιλέ¬ 
γονται από τη Σύγκλητο Ειδικής Σύνθεσης ή τη Διοικούσα 
Επιτροπή του Πανεπιστημίου Πελοποννήσου. Η θητεία του 
Διευθυντή και του Αναπληρωτή Διευθυντή είναι πενταετής 
και μπορεί να ανανεώνεται με την ίδια διαδικασία. Για την 
επιλογή του Διευθυντή και του Αναπληρωτή Διευθυντή 
εκδίδεται σχετική διαπιστωτική απόφαση του Υπουργού 
Εθνικής Παιδείας και Θρησκευμάτων. 

8. Τσ ύψος των αποδοχών του Διευθυντή και του Ανα¬ 
πληρωτή Διευθυντή ορίζονται ως εξής: 

α) Για το Διευθυντή το 30% των πάσης φύσεως τακτικών 
αποδοχών της οργανικής του θέσης. Στην περίπτωση πσυ 
τη θέση του Διευθυντή καταλαμβάνει ομότιμος καθηγη¬ 
τής το ύψος των αποδοχών ορίζεται στο 30% των πάσης 
φύσεως τακτικών αποδσχών τσυ εν ενεργεία τακτικσύ 
καθηγητή. 

β) Για τσν αναπληρωτή Διευθυντή το ύψος των απο¬ 
δοχών ορίζεται στο 25% των πάσης φύσεως τακτικών 
αποδσχών της οργανικής του θέσης. 

Άρθρο 6 
Προσωπικό 

1. Το προσωπικό του Ινστιτούτου διακρίνεται σε ερευ¬ 
νητικό και διοικητικό. 

2. Στο ερευνητικό προσωπικό τσυ Ινστιτσύτσυ μπορούν 
να ανήκουν ερευνητές ή μέλη ΔΕΠ Πανεπιστημίων της 
ημεδαπής ή αλλαδαπής και ιδίως μέλη ΔΕΠ των Τμημά¬ 
των Ιστορίας, Αρχαιολογίας και Διαχείρισης Πολιτισμικών 
Αγαθών και Φιλολογίας του Πανεπιστημίου Πελοποννήσου 
των οποίων το γνωστικό αντικείμενσ της θέσης που κα¬ 
τέχουν έχει άμεση συνάφεια με τους τομείς έρευνας οι 
οποίοι ορίζονται στο άρθρο 3 του παράντος διατάγματος. 
Ο συνολικός αριθμός των θέσεων του ερευνητικού προ¬ 
σωπικού ορίζεται σε οκτώ (8). 

3. Το Ινστιτούτο μπορεί να αναθέτει σε έκτακτσ προσω¬ 
πικό, το οποίο θα συνεργάζεται κατά περίπτωση με αυτά, 
τη σύνταξη συγκεκριμένης μελέτης, ερευνητικό έργσ ή 
πρόγραμμα με σύμβαση ανάθεσης έργου στην σποία θα 
περιγράφεται αναλυτικά το έργο, το οποίο θα διεκπε- 
ραιωθεί. Στο προσωπικό αυτό μπσρεί να ανήκουν: ένα (1) 
μέλος Δ.Ε.Π. Πανεπιστημίων της ημεδαπής ή αλλαδαπής, 
ένας (1) επισκέπτης εμπειρσγνώμονας ερευνητής, ένας 


(1) συνεργαζόμενσς ερευνητής, των σποίων το γνωστικό 
αντικείμενα της θέσης που κατέχουν έχει άμεση συνάφεια 
με τσυς τσμείς έρευνας οι οποίοι ορίζονται στο άρθρο 3 
του παρόντος διατάγματος, και μεταπτυχιακοί φοιτητές. 

4. Το διοικητικό προσωπικό του Ινστιτούτου προσλαμ¬ 
βάνεται με σύμβαση εργασίας ιδιωτικού δικαίου αορίστου 
χρόνου και αποτελείται από: 

α) Δύο (2) πτυχιούχους πανεπιστημιακής εκπαίδευσης 
(ΠΕ) εκ των οποίων ένας (1) βιβλιοθηκονόμος και ένας (1) 
πτυχιούχος Νομικής ή Πολιτικών Επιστημών ή Δημόσιας 
Διοίκησης ή Διοίκησης Επιχειρήσεων ή Πληροφορικής ή 
οικονομικού κλάδου. 

β) Δύο (2) πτυχιούχους τεχνολογικής εκπαίδευσης (ΤΕ) 
εκ των σποίων ένας (1) βιβλιοθηκονόμος και ένας (1) πτυ¬ 
χιούχος λογιστικής ή Διοίκησης Επιχειρήσεων ή Πληρο¬ 
φορικής. 

γ)Έναν (1) απόφοιτο δευτεροβάθμιας εκπαίδευσης (ΔΕ)., 
δ) Δύο (2) αποφοίτους υποχρεωτικής εκπαίδευσης (ΥΕ). 

5. Η πράσληψη του προσωπικού γίνεται ύστερα από προ¬ 
κήρυξη των θέσεων, στην οποία αναφέρονται η κατηγορία 
της θέσης, η ειδικότητα και τα τυχόν πρόσθετα προσόντα 
πρόσληψης. Η πρσκήρυξη των θέσεων γίνεται με απόφα¬ 
ση του Διοικητικού Συμβουλίου και δημοσιεύεται σε δύσ 
ημερήσιες εφημερίδες. 

6. Είναι δυνατό να αποσπώνται με απόφαση του Υπουρ¬ 
γού Εθνικής Παιδείας και Θρησκευμάτων και ύστερα απά 
πρόταση του Δ.Σ. εκπαιδευτικοί πρωτοβάθμιας και δευ¬ 
τεροβάθμιας εκπαίδευσης για εκτέλεση συγκεκριμένου 
έργου που έχει σχέση με τους σκοπούς του Ινστιτούτου. 

Άρθρο 7 

Κόστος Λειτουργίας -Πόροι 

1. Το ετήσιο κόστος λειτουργίας ανέρχεται στο ποσό 
των 388.000 € που αναλύεται ως εξής: 


α) Προσωπικό 

300.000 € 

β)Έξοδα Διοίκησης 

45.000 € 

γ) Ορκωτός λογιστής 

3.000 € 

δ) Μετακινήσεις 

15.000 € 

ε) Πάγιες λειτουργικές ανάγκες 

10.000 € 

στ) Αναλώσιμα 

10.000 € 

ζ) Απρόβλεπτα 

5.000 € 

ΣΥΝΟΛΟ 

388.000 € 

2. Το κόστος της αναγκαίας υλικοτεχνικής υποδομής 
εκτιμάται στο ποσό των 1.960.000 € και αναλύεται ως 
εξής: 

α) Αποκατάσταση/διαρρύθμιση 
υφιστάμενου ακινήτου 

1.500.000 € 

β) Επίπλωση 

120.000 € 

γ) Συσκευές Γ ραφείου (Η/Υ και 
περιφερειακά, εκτυπωτικά κ.τ.λ.) 

85.000 € 

δ) Εποπτικά μέσα (μικροσ. εγκαταστάσεις, 
συσκευές προβολής κ.τ.λ.) 

20.000 € 

ε) εξοπλισμός βιβλιοθήκης (επίπλωση, 
μηχανήματα ανάγνωσης χειρογράφων, 
κ.τ.λ.) 

85.000 € 

στ) Προμήθεια βιβλίων, περιοδικών, 
χειρογράφων 

150.000 € 

ΣΥΝΟΛΟ 

1.960.000 € 

3. Οι ετήσιες λειτουργικές δαπάνες θα καλύπτονται από 
τους εξής πόρους: 

α) Επιχορήγηση από τη Γενική Γραμματεία Έρευνας και 
Τεχνολογίας με το ποσό των 150.000 € ετησίως 

β) Από τον τακτικό προϋπολογισμό του ΥΠ.Ε.Π.Θ. 

γ)Έσοδα από την εκτέλεση ερευνητικών προγραμμάτων 
για λογαριασμό τρίτων (δημοσίων υπηρεσιών, διεθνών και 
μη οργανισμών, ΝΠΔΔ, ΝΠΙΔ και ιδιωτών). 

δ) Επιχορηγήσεις ερευνών ή άλλες παροχές από την 
Ευρωπαϊκή Ένωση. 

ε) Χορηγίες, κληροδοτήματα, δωρεές και άλλες παροχές 
τρίτων. 

στ) Κάθε άλλο έσοδο. 

4. Το κόστος της υλικοτεχνικής υποδομής θα καλυφθεί 
από τους εξής πόρους: 

α) Επιχορήγηση από τον προϋπολογισμό Δημοσίων 
Επενδύσεων του ΥΠ.Ε.Π.Θ. με ποσό 1.500.000 € για απο- 
κατάσταση/διαρρύθμιση ακινήτου. 

β) Επιχορήγηση από τον τακτικό προϋπολογισμό του 
Υπουργείου Εθνικής Παιδείας και Θρησκευμάτων ύψους 
460.000 €. ^ 

5. Οι πόροι και τα έσοδα του Ινστιτούτου, από οποιαδή¬ 
ποτε πηγή και αν προέρχονται, κατατίθενται σε λογαρι¬ 
ασμό Τράπεζας. Η ανάληψη, διάθεση ή πραγματοποίηση 
οποιοσδήποτε δαπάνης από τον λογαριασμό αυτόν γίνεται 
με ειδική εντολή του Διευθυντή του Ινστιτούτου. 

Άρθρο 8 

Οικονομική Διαχείριση 

1.0 έλεγχος των δαπανών διενεργείται με βάση τα πρω¬ 
τότυπα δικαιολογητικά, τα οποία τηρεί για κάθε πραγμα¬ 
τοποιούμενη δαπάνη και χωριστά για κάθε ερευνητικό ή 
άλλο χρηματοδοτούμενο έργο ή οικονομική υπηρεσία. 

2. Η οικονομική διαχείριση περιλαμβάνει ετήσια περίοδο 
η οποία αρχίζει και λήγει με την αρχή και το τέλος του 
ημερολογιακού έτους. Η πρώτη διαχειριστική περίοδος 
του Ινστιτούτου μπορεί να παραταθεί, με απόφαση του 
Διοικητικού Συμβουλίου, μέχρι την 31η Δεκεμβρίου του 
επόμενου ημερολογιακού έτους. Κατά τη λήξη του οικο¬ 
νομικού έτους καταρτίζεται ο ετήσιος ισολογισμός του 
Ινστιτούτου που συνοδεύεται από λεπτομερή έκθεση του 
Διοικητικού Συμβουλίου για τη διαχείριση και την οικονομι¬ 
κή απόδοση των δραστηριοτήτων του κατά το οικονομικό 
έτος και καταρτίζεται ο προϋπολογισμός και το πρόγραμ¬ 
μα δραστηριοτήτων για το επόμενο έτος. 

3. Ο ετήσιος τακτικός έλεγχος των οικονομικών του 
Ινστιτούτου γίνεται από ορκωτό λογιστή, τον οποίο ορίζει 
το Δ.Σ.. Ο ορκωτός λογιστής υποβάλλει το αργότερο μέχρι 
τέλος Ιουνίου κάθε έτους την έκθεση ελέγχου στο Δ.Σ., 
στους Υπουργούς Θικονομίας και Οικονομικών και Εθνικής 
Παιδείας και Θρησκευμάτων, στη Διοικούσα Επιτροπή ή 
τη Σύγκλητο του Πανεπιστημίου Πελοποννήσου, καθώς 
και σε όλους τους φορείς που επιχορήγησαν με οποιον- 
δήποτε τρόπο το Κέντρο κατά το ελεγχόμενο χρονικό 
διάστημα. Οι Υπουργοί Οικονομίας και Οικονομικών και 
Εθνικής Παιδείας και Θρησκευμάτων μπορούν να ζητήσουν 
οποτεδήποτε έκτακτους ελέγχους τής οικονομικής διαχεί¬ 
ρισης του Ινστιτούτου που διενεργούνται στην περίπτωση 
αυτή από Επιθεωρητές του Υπουργείου Οικονομίας και 
Οικονομικών. 

4. Οι δαπάνες ελέγχου βαρύνουν τον προϋπολογισμό 
του Ινστιτούτου. 

Άρθρο 9 
Βιβλία - Στοιχεία 

1. Το Ινστιτούτο τηρεί υποχρεωτικώς τα βιβλία και στοι¬ 
χεία του κώδικα φορολογικών στοιχείων, βιβλίο πρακτικών 
συνεδριάσεων Δ.Σ., βιβλίο πρωτοκόλλου αλληλογραφίας, 
στελέχη αριθμημένων διπλοτύπων αποδείξεων είσπραξης 
και γραμματίων πληρωμής θεωρημένα και επιπλέον κάθε 
άλλο βιβλίο ή στοιχείο που κρίνεται αναγκαίο κατά την 
κρίση του Δ.Σ.. 


2. Τα κατά την προηγούμενη παράγραφο βιβλία και 
στοιχεία μπορεί να τηρήσει και μηχανογραφικά κατά τις 
εκάστοτε τεχνικές δυνατότητες, σύμφωνα με τις κείμε¬ 
νες διατάξεις και τις ανάγκες εύρυθμης λειτουργίας του 
Ινστιτούτου. 

Άρθρο 10 

Διάρκεια 

Το Ινστιτούτο θα λειτουργήσει για είκοσι (20) έτη. 

Άρθρο 11 

Εσωτερικός Κανονισμός 

Μέσα σε έξι (6) μήνες αφότου συγκροτηθούν τα όργα¬ 
να διοίκησης του ΙΝ.Ε.ΒΥΠ. το Δ.Σ. εκδίδει τον εσωτερικό 
κανονισμό λειτουργίας του. Με το εσωτερικό κανονισμό 
λειτουργίας ρυθμίζονται τα θέματα αρμοδιοτήτων, καθη¬ 
κόντων, ειδικοτήτων του πόσης φύσεως προσωπικού, οι 
κανόνες λειτουργίας των συλλογικών οργάνων και κάθε 
άλλη λεπτομέρεια που είναι αναγκαία για την εύρυθμη και 
αποδοτική λειτουργία του Ινστιτούτου. 

Άρθρο 12 

Διάλυση 

Σε περίπτωση διάλυσης του Ινστιτούτου, τα περιουσια¬ 
κά του στοιχεία καταγράφονται και περιέρχονται χωρίς 
άλλη διατύπωση στη Σχολή Ανθρωπιστικών Επιστημών 
και Πολιτισμικών Σπουδών του Πανεπιστημίου Πελοπον¬ 
νήσου. Η εκκαθάριση διενεργείται από το Πανεπιστήμιο 
Πελοποννήσου. 

Άρθρο 13 

Μεταβατικές διατάξεις 

Έως ότου αποκτήσουν αυτοδυναμία τα Τμήματα Ιστο¬ 
ρίας, Αρχαιολογίας και Διαχείρισης Πολιτισμικών Αγαθών 
και Φιλολογίας της Σχολής Ανθρωπιστικών Επιστημών 
και Πολιτισμικών Σπουδών του Πανεπιστημίου Πελοπον¬ 
νήσου, το Ινστιτούτο διοικείται από επταμελές Διοικητικό 
Συμβούλιο το οποίο αποτελείται από τον Διευθυντή του 
ως Πρόεδρο, πέντε (5) μέλη ΔΕΠ και έναν (1) εκπρόσωπο 
της Γ.Γ.Ε.Τ.. Τα πέντε (5) μέλη ΔΕΠ προέρχονται από τα 
μέλη της Προσωρινής Γενικής Συνέλευσης, εκ των οποί¬ 
ων τα τρία (3) μέλη ΔΕΠ από το Τμήμα Φιλολογίας και 
τα δύο (2) μέλη από το Τμήμα Ιστορίας, Αρχαιολογίας 
και Διαχείρισης Πολιτισμικών Αγαθών. Ο Διευθυντής και 
ο Αναπληρωτής Διευθυντής ορίζονται από τη Σύγκλητο 
Ειδικής Σύνθεσης ή τη Διοικούσα Επιτροπή του Πανεπιστη¬ 
μίου Πελοποννήσου μεταξύ των μελών των προσωρινών 
Γενικών Συνελεύσεων των συνεργαζομένων Τμημάτων 
της Σχολής Ανθρωπιστικών Επιστημών και Πολιτισμικών 
Σπουδών του Πανεπιστημίου Πελοποννήσου, τα οποία 
κατέχουν τη βαθμίδα καθηγητή ή αναπληρωτή καθηγη¬ 
τή, έχουν πείρα και ενεργό επιστημονική δραστηριότητα 
στο ίδιο ή συναφές γνωστικό αντικείμενο με εκείνο του 
Ινστιτούτου και επιστημονικό έργο υψηλής στάθμης και 
διεθνώς αναγνωρισμένο. 

Στην Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 17 Αυγούστου 2007 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

Π. ΔΟΥΚΑΣ ΣΠ. ΤΑΛΙΑΛΟΥΡΟΣ 

